MTV:n 45 minuuttia -ohjelma pureutui Pertti Karjalaisen liiketoimiin jo vuonna 2005, kun hänen silloinen terveydenhuollon ulkoistuksia tekevä konserninsa MedOne ei muun muassa suostunut luovuttamaan kaupparekisteritietojaan, tilinpäätöstietojaan tai osakasluetteloitaan julkisuuteen.

Lopulta tiedot saatiin, mutta vasta usean yrityksen jälkeen.

Myöhemmin samainen MedOne Oy myytiin terveys- ja hoivapalveluja tuottavalle Attendolle, ja Karjalaisesta tuli Attendon toiseksi suurin osakkeenomistaja.

(artikkeli jatkuu alla)

(artikkeli jatkuu alla)

Haastattelu keskeytyi, kun tilinpäätöstietoja kaiveltiin

MTV:n 45 minuuttia -ohjelma päätti vuonna 2005 alkaa selvittämään MedOnen liiketoimia. Pienen tutkimuksen jälkeen toimittajalle selvisi, ettei terveydenhuollon jättiläinen ollut toimittanut tilinpäätöstietojaan oikeaoppisesti Kaupparekisteriin.

Näitä tietoja ei toimitettu siitä huolimatta, että konsernin perään oli laitettu jopa haastemies.

– Varmaan asia on unohtunut. Ei ole mitään erityistä syytä, Karjalainen kommentoi asiaa vuonna 2005.

– Mitä nämä osakastietojen ja tilinpäätöstietojen ongelmat kertovat yrityksestänne?, toimittaja Tuula Malin tenttasi Karjalaiselta 45 minuuttia -ohjelman haastattelussa.

– Hei, anteeksi. Täytyy mennä vessaan, Karjalainen vastasi, nousi penkistä ylös ja irrotti mikrofoninsa haastattelun päättämiseksi.

"Ei mikään ihmeellinen tuotto" olikin miljoonia

(artikkeli jatkuu alla)

(artikkeli jatkuu alla)

Vielä samana päivänä konsernin tilinpäätöstiedot toimitettiin Kaupparekisteriin.

Yllätys oli kaikille suuri, kun toimitusjohtajan kuvaileman "ei minkään ihmeellisen tuoton" määritelmässä puhuttiinkin miljoonista.

Tämä oli huima tulos verrattuna kilpakumppaneihin Mehiläiseen ja Suomen Terveystaloon, joiden MedOnea suuremmilla liikevaihdoilla tehtiin alle kahden miljoonan euron tuloksia.

Esperi Care veti mukanaan myös Attendon

Pohjoismaiden suurin terveydenhuoltojätti Attendo osti MedOne Oy:n vuonna 2007. Yrityskaupan hintaa ei koskaan tuotu julkisuuteen.

MedOnen silloinen toimitusjohtaja Pertti Karjalainen kuitenkin siirtyi Attendo Suomen toimitusjohtajan pallille ja nousi jälleen kohun silmään tämän vuoden tammikuussa, kun ensin Esperi Caren hoivakodeissa ilmenneet ongelmat nostivat vanhuspalveluiden nykytilan puheenaiheeksi.

(artikkeli jatkuu alla)

(artikkeli jatkuu alla)

Muutto-ongelmat syynä kuolemiin?

– Sinne muutti nopeassa tahdissa noin 50 asukasta neljästä eri hoitolaitoksesta. Ja he olivat raskashoitoisia, ikääntyneitä asukkaita. Tämä hoitoisuuden tarve yllätti meidän ja kun tähän yhdistetään rekrytointihaasteet, ajauduimme ongelmiin, Karjalainen totesi STT:n haastattelussa.